**Molėtų rajono savivaldybės taryba**

**SPRENDIMAS**

**DĖL molėtų rajono savivaldybės patikėjimo teise valdomo ŽEMĖS SKLYPo Molėtų m., melioratorių g. 20 NUOMOS IR Papildomų sąlygų nustatymo**

2020 m. gruodžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 38 punktu, 7 straipsnio 10 punktu, 16 straipsnio 2 dalies 27 punktu, Lietuvos Respublikos žemės įstatymo 9 straipsnio 1 dalies 1 punktu, 3 dalimi, Naujų kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. birželio 2 d. nutarimu Nr. 692 „Dėl naujų kitos paskirties valstybinės žemės sklypų pardavimo ir nuomos“, 7.4, 7.5 papunkčiais, 8 punktu, Molėtų rajono savivaldybės tarybos 2018 m. sausio 25 d. sprendimu Nr. B1-10 ,,Dėl nuomos mokesčio už valstybinę žemę tarifų nustatymo“, įgyvendindama projektą „Verslui svarbios inžinerinės infrastruktūros sukūrimas Molėtų miesto apleistose teritorijose Melioratorių g. 20 ir 18C, Nr. 07.1.1-CPVA-V-907-02-0004“,

Molėtų rajono savivaldybės taryba n u s p r e n d ž i a:

1. Išnuomoti aukciono būdu Molėtų rajono savivaldybės patikėjimo teise valdomą 1,4160 ha ploto kitos paskirties (naudojimo būdas – komercinės paskirties objektų teritorijos) žemės sklypą (unikalus Nr. 4400-4989-1518; kadastro Nr. 6252/0007:115), esantį Molėtų m., Melioratorių g. 20 (toliau – žemės sklypas).
2. Patvirtinti šio sprendimo 1 punkte išnuomojamo žemės sklypo pradinį metinį žemės nuomos mokesčio dydį (be aukciono organizavimo išlaidų) – 781,0Eur.
3. Nustatyti šio sprendimo 1 punkte išnuomojamo žemės sklypo nuomos terminą pagal numatomų statyti pastatų ir statinių ekonomiškai pagrįstą naudojimo trukmę – 80 (aštuoniasdešimt) metų.
4. Nustatyti papildomas nuomos sąlygas:
   1. Žemės sklype galima neigiamo poveikio aplinkai nedaranti ūkinė - aukštų ir vidutiniškai aukštų technologijų diegimo - veikla, nesusijusi su taršia gamyba ir šios veiklos aptarnavimui reikalinga socialine, inžinerine, susisiekimo ir kita infrastruktūra.
   2. Nuomininkas įsipareigoja per 12  mėnesių nuo valstybinės žemės sklypo nuomos sutarties pasirašymo dienos pastatų ir statinių statybai gauti statybą leidžiantį dokumentą. Dėl objektyvių, nuo nuomininko nepriklausančių priežasčių šis terminas gali būti pratęstas šalių raštišku susitarimu.
   3. Nuomininkas privalo ne vėliau kaip per 2 (dvejus) metus nuo statybos leidimo išdavimo užbaigti pastatų ir statinių statybos darbus ir pateikti Molėtų rajono savivaldybės administracijai Nekilnojamojo turto registro centrinio duomenų banko išrašą. Dėl objektyvių, nuo nuomininko nepriklausančių priežasčių šis terminas gali būti pratęstas šalių raštišku susitarimu.
   4. Bendra investicijų vertė į nuomojamą sklypą turi sudaryti ne mažiau kaip 700 000 (septynis šimtus tūkstančių) Eur. Investicijų vertė apskaičiuojama remiantis Lietuvos Respublikos investicijų įstatymo 12 straipsnio 2 dalies 7 punkte ir 13 straipsnio 1 dalies 6 punkte nustatytais minimaliais reikalavimais investuotojams.
   5. Nuomininkas privalo per 1 (vienerius) metus nuo pastatų įregistravimo Nekilnojamojo turto registre sukurti ne mažiau kaip 10 (dešimt) darbo vietų. Darbo vietų sukūrimo skaičius apskaičiuojamas remiantis Lietuvos Respublikos investicijų įstatymo 12 straipsnio 2 dalies 7 punkte ir 13 straipsnio 1 dalies 6 punkte nustatytais minimaliais reikalavimais investuotojams.
   6. Nuomininkas įsirengtus inžinerinius tinklus pagal pasirengtus techninius projektus privalo prijungti prie Molėtų miesto magistralinių tinklų atšakų, įrengtų nuomojamo žemės sklypo ribose.
   7. Valstybinės žemės nuomos sutartis nuomotojo reikalavimu nutraukiama neįvykdžius ar netinkamai įvykdžius bent vienos nurodytos 4.1–4.6 punktuose numatytos sąlygos, įspėjus nuomininką raštu dėl nuomos sutarties nutraukimo prieš du mėnesius. Nutraukus sutartį šiame papunktyje nustatytais pagrindais, nuomotojas turi teisę pareikalauti atlyginti nuostolius. Šalys susitaria, jog minimalūs, neįrodinėtini ir neginčytini nuomotojo patirti nuostoliai sudarys 10000 (dešimt tūkstančių) Eur, jeigu nuomotojas neįrodys, kad patyrė didesnių nuostolių.
   8. Nutraukus valstybinės žemės sklypo nuomos sutartį prieš terminą nuomotojo iniciatyva, kai nuomininkas nesilaiko sutarties sąlygų, jeigu pastatai, statiniai ar inžineriniai įrenginiai pastatyti be leidimo, nuomininkas privalo juos nugriauti ir sutvarkyti žemės sklypą savo lėšomis.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras